GIG DE AUGMENTIS SCIENTIARUM 



tiendum ut sapientes* ; quinetiam vocabula artium (quae apud 

 peritos solum valent) huic rei satisfacere videri possint; et 

 definitiones 2 (de quibus diximus) artibus praemissae (secundum 

 prudentiam Mathematicorum) vocabulorum pravas acceptiones 

 corrigere valeant; attamen haec omnia non sufficiunt, quo minus 

 verborum prasstigiae et incantationes plurinus modis seducant, 

 et vim quandam intellectui faciant, et impetum suum (more 

 Tartarorum sagittationis) retro in intellectum (unde profecta 

 sint) retorqueant. Quare altiore et novo quodam remedio ad 

 hoc malum opus est. Verum haec jam cursim perstringimus, 

 interim desiderari pronunciantes hanc doctrinam, quam Elenchos 

 Magnos, sive de Idolis animi humani nativis et adventitiis, appel- 

 labimus. Ejus autem tractationem legitimam ad Organum 

 Novum referimus, 



Superest Artis Judicandi Appendix quaedam insignis ; quam 

 etiam desiderari statuimus. Siquidem Aristoteles rem notavit, 

 modum rei nullibi persecutus est. Ea tractat, quales demon- 

 strationes ad quales materias sive subjecta applicari debeant ; 

 ut haec doctrina tanquam Judicationes Judicationum contineat. 

 Optime enim Aristoteles neque demonstrationes ab oratoribus, 

 neque suasiones a mathematicis requiri debere monet. 3 Ut si 

 in probationis genere aberretur, judicatio ipsa non absolvatur. 

 Quando vero sint quatuor demonstrationum genera, vel per 

 consensum immediatum et notiones communes ; vel per Inducti- 

 onem ; vel per Syllogismum ; vel per earn (quam recte vocat 

 Aristoteles) Demonstrationem in Orbem 4 (non a notioribus 

 scilicet, sed tanquam de piano) ; habent has demonstrationes 

 singulae certa subjecta et materias scientiarum in quibus 

 pollentj alia a quibus excluduntur. Etenim rigor et curiositas 

 in poscendo probationes nimium severas in aliquibus, multo 

 magis facilitas et remissio in acquiescendo probationibus 

 levioribus in aliis, inter ea sunt numeranda quae detriment! 

 plurimum et impedimenti scientiis attulerunt. Atque de Arte 

 Judicandi haec dicta sint. 



1 "Loquendum enim est ut plures, sentiendum ut pauci." Niphus's Commentary on 

 Aristot. de Gen. et Corr. lib. i. fo. 29. o. 

 8 Diffinitiones in the original. J.S. 

 Arist. Metaph. ii. 3. Arist. Post. Analyt. ii. 13. 



